Diari Oficial de la Generalitat Valenciana


Sumari del DOGV 3293, del 24-07-1998 (1998/5544)

RESOLUCIÓ d'1 de juny de 1998, de la Conselleria d'Ocupació, Indústria i Comerç, sobre alienació de béns mobles integrats en el patrimoni de la Generalitat Valenciana.
-----------------------------------------------------------------------------------------------------------------------------------------------------------------------

### Dades del document

Número de DOGV
:   3293

Data del DOGV
:   24-07-1998

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1998/5544


Organisme emissor
:   Conselleria d'Ocupació, Indústria i Comerç

Tipus de document
:   Resolució

RESOLUCIÓ d'1 de juny de 1998, de la Conselleria d'Ocupació, Indústria i Comerç, sobre alienació de béns mobles integrats en el patrimoni de la Generalitat Valenciana. [1998/X5544]
  
Examinat el procediment iniciat per la Direcció General de Formació i Inserció Professional per a l'alienació per concert directe de béns mobles integrants del patrimoni de la Generalitat Valenciana, adscrits als centres FIP d'Aldaia i Picanya i indicats en l'annex, s'han apreciat els fets que figuren a continuació:
  
Primer
  
Segons el tècnic valorador designat en el procediment hi ha als centres FIP d'Aldaia i Picanya una sèrie de màquines eina i accessoris d'impossible aprofitament per als fins formatius a què es destinaven, atés el seu grau d'obsolescència, i el valor en conjunt dels quals no excedeix de 500.000 pessetes.
  
Segon
  
S'ha donat compte a la Direcció General de Tributs i Patrimoni de la valoració practicada.
  
Tercer
  
Consta en l'expedient administratiu la comunicació de la voluntat d'alienació a almenys tres industrials dedicats a la compravenda de béns i productes usats, o activitats semblants.
  
Quart
  
Examinades les ofertes presentades pels industrials, el Servei de Programació i Coordinació de Formació Professional Ocupacional proposa l'adjudicació a l'empresa Arcusa Hermanos, SL, per un import de dues-centes trenta-quatre mil cinc-centes pessetes (234.500 PTA), per ser aquest el millor preu.
  
La valoració jurídica dels fets exposats és la següent:
  
Primer
  
És d'aplicació l'article 55 de la Llei de Patrimoni de la Generalitat Valenciana, en la redacció que en fa la Llei 8/1995, de 29 de desembre, de Mesures Fiscals, Administratives i d'Organització de la Generalitat Valenciana, i s'han complit els tràmits que estableix el Decret 193/1989, de 22 de desembre, del Consell de la Generalitat Valenciana, pel qual es regula el procediment d'alienació de béns mobles, propietat de la Generalitat Valenciana (DOGV de 15.01.90).
  
Segon
  
L'alienació dels béns a títol onerós en comportarà la desafectació per aplicació d'allò que s'ha disposat en la Llei de Patrimoni ja esmentada.
  
D'acord amb tot l'anterior, tot exercint les facultats atorgades per l'article 35 de la Llei 5/1983, de 30 de desembre, de Govern Valencià, i en virtut de la delegació conferida pel conseller d'Ocupació, Indústria i Comerç al secretari general per mitjà de la Resolució de 10 de juliol de 1997 (DOGV núm. 3.043 de 25.07.97), resolc:
  
Primer
  
Desafectar els béns a què es refereix aquesta resolució del servei públic al qual s'hi destinaven, i que s'indiquen en l'annex.
  
Segon
  
Adjudicar a l'empresa Arcusa Hermanos, SL, el lot de màquines eina i accessoris que s'inclouen en la relació annexa, d'acord amb l'oferta presentada per aquesta, per un import total de dues-centes trenta-quatre mil cinc-centes pessetes (234.500 PTA).
  
Contra aquesta resolució que posa fi a la via administrativa, les persones interessades podran interposar, després de la comunicació preceptiva a aquest òrgan de contractació, un recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini màxim de dos mesos comptats a partir de l'endemà de la recepció de la notificació, de conformitat amb allò que s'ha establit en l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, i en els articles 58.1 i 57.2 f) de la Llei de la Jurisdicció Contenciosa Administrativa (disposició addicional onze de la Llei 30/1992). Tot això sense perjudici que s'utilitze qualsevol altra via que es considere oportuna.
  
València, 1 de juny de 1998.- El secretari general: José Antonio Manteca Pérez.
  
Annex
  
Informe de valoració de les màquines eina i altres accessoris que es preveu alienar i que estan dipositats als centres FIP d'Aldaia i Picanya.
  
Element Valor residual estimat en PTA.
  
Al centre FIP d'Aldaia
  
Fresadora Universal marca JARBE 15.000 PTA.
  
Llimadora marca SACIA model L-350
  
número de sèrie - 533805 30.000 PTA.
  
Llimadora marca SACIA model L-350
  
número de sèrie - 12970 30.000 PTA.
  
Dipòsit per a aire comprimit 500 l 1.500 PTA.
  
Emmetxadora marca JLB, model 250X
  
Número de sèrie - 2236 50.000 PTA.
  
Al centre FIP Picanya
  
Torn paral·lel, marca TOR mod. UNITOR
  
D-480, fabricació 03/1959 60.000 PTA.